Volgens mnr. Simon Muhepa, ’n koördineerder vir die plaaslike straatkomitee verantwoordelik vir die uitdeel van die kospakkies, word van huis tot huis gegaan om vas te stel wat elkeen se inkomste is. Dié wat minder as N$400 per maand verdien, word dan geregistreer. “As iemand in die huis werk, vra ons die salarisstrokie en deel dan dié bedrag deur die aantal mense wat in die huis bly,” sê hy.
Me. Hilma Laurence is sedert Mei ’n lid van die straatkomitee. Sy is reeds vir jare ’n lid van die plaaslike netwerk Mans en Vroue teen Misdaad en ’n gemeenskapsleier wat haar met naaldwerk onderhou.
“Die straatkomitee is ’n gemeen­skaporganisasie-konsep, want ons weet almal in die informele nedersettings is nie strate nie. Dit gaan meer oor die maatskaplike werk wat hulle doen,” het hy verduidelik.